…………… klase………. Mēnesis

Bērnam ir aspergera sindroms. Aspergera sindroms ir neirobioloģiski traucējumi - autisma paveids, kas izpaužas paaugstinātā jūtīgumā (skaņas,, pieskārieni utt.) un specifiskās interesēs, fiksācijā konkrētā sfērā, bet pazeminātās sociālajās prasmēs, nespējā lasīt sociālus signālus, neieinteresētībā sadarboties komandā un nespējā koncentrēties uz sev nesvarīgām lietām.

Grūti adaptējas pārmaiņām, neprot pielāgoties tām, ja nav savlaicīgi sagatavots.

Viņa intereses ir zinātne – fizika, ķīmija, programmēšana utt. Mācās labi, uzvedība – arī laba. Analizējot dinamikā, klīniskais psihologs iesaka sniegt atbalstu pēc vadlīnijām apdāvinātajiem bērniem, ne bērniem ar autiskā spektra traucējumiem.

Pie informatīvas, emocionālas pārslodzes parādās arī fiziskas reakcijas – galvas liekšana uz vienu pusi, acu tiki (strauja, nekontrolēta mirkšķināšana), nekontrolējama šūpošanās, košana rokās vai pirkstos. Strauja, skaļa elpošana, kas saistīta ar mēģinājumu nomierināties, kā arī sišana ar priekšmetiem pa galdu.

Reizēm mēģina novērst savu stresu un trauksmi, kaitinot citus bērnus, meklējot fizisku kontaktu, stresa situācijās nesaprot distanci starp vienaudžiem, un var atrasties par tuvu.

Ir viegli izprovocējams konfliktiem. Jūtīgs. Var sākt raudāt arī šķietami maznozīmīgās situācijās. Grūtības saprast verbālas, garas instrukcijas.

|  |  |
| --- | --- |
| Stiprās puses   * Analītisks * Spēj ilgi koncentrēties uz lietām, kuras interesē, ātri apgūst jaunas zināšanas un prasmes, lai izpildītu pat ļoti sarežģītus uzdevumus * Laba atmiņa, spēja sasaistīt kopā dažādas jomas * Plašas zināšanas dažādās jomās, it īpaši saistībā ar dabaszinībām un fiziku, ķīmiju, elektroniku, informātiku * Spēj atrast nestandarta risinājumus problēmām * Spēj vienkārši paskaidrot sarežģītas tēmas * Ir uz sadarbību orientēts arī ar vienaudžiem, kuri viņam ir darījuši pāri | Vājās puses   * Var būt haotisks, neprecīzs, var aizmirst pat tos mājasdarbus, kuri somā * Nespēj koncentrēties uz lietām, kuras viņam nepatīk, ātri paliek garlaicīgi stundā, ja zina vielu, ja viela viņam nav saistoša vai nav motivācijas * Sensorās vajadzības – var izvairīties no grupu darba, ja tas prasa fizisku kontaktu, fizisku kontaktu, * Ļoti jutīga dzirde, kas traucē koncentrēties, var traucēt pat lampas sīkšana koridorā * Neprasme nolasīt sociālos signālus, saprast, kad kļūst nevēlams grupai * Neatpazīst klasesbiedrus. Tas rada sadarbības problēmas. * Spēj būt netaktisks komunikācijā, tiešs, pārtrauc runātājus, neprot harmoniski iesaistīties sarunās * Var izraisīt konfliktus, mēģinot ieviest kārtību klasē * Grūti uztver verbālas komandas, it īpaši lielā troksnī vai paaugstināta stresa apstākļos |

Starpbrīdī

|  |  |
| --- | --- |
| **Izaicinājumi** | **Iespējamie risinājumi** |
| Grūti izturēt lielus trokšņus, vai pieprasīt, lai trokšņotāji apklust | Piedāvāt viņam sameklēt kādu klusāku vietu, piemēram, bibliotēka,  Kad viņam krasi paaugstinās dzirdes jutīgums, ļaut izmantot mūzikas austiņas. Viņš tās bieži pazaudē, bet tas nekas  Ļaut spēlēties ar mobilo tālruni stresa mazināšanai, ja to pieļauj klases kultūra. Mēs kā vecāki to atļaujam.  Lasa e-grāmatu starpbrīžos, mēdz arī to atstāt klasēs, bet šogad tā nav bijis |
| Var kļūt dezorientēts un traucēt citus grupu darbam | Piedāvāt konkrētas lietas, ko darīt tieši viņam. Labprāt paveiks pat monotonus darbus, tādus kā šķirošana, skaitīšana utt. |
| Grūti atrast kontaktu ar vienaudžiem | Piedāvāt palīdzību, paskaidrot citu rīcības motīvus, ieteikt vēlamo rīcību. Viegli kļūst par mobinga upuri, jo neprot sociāli adekvāti atbildēt |
| Viegli izprovocējams fiziskam kontaktam uz kaušanos, | Būtu vēlams pieaugušais starpbrīdī, bērnam dot precīzus darbus un pienākumus starpbrīdī, jo nespēj pats strukturēt savu brīvo laiku. |
| Sūdzēšanās | Uzklausīt visas puses. Atgādināt atšķirības starp sūdzēšanos un informēšanu par draudiem veselībai |

Stundā

|  |  |
| --- | --- |
| **Izaicinājumi** | **Iespējamie risinājumi** |
| Var labot pedagogu stundu laikā | Norunāt, ka pedagoga kļūdas tiek piefiksētas atsevišķā blociņā un starpbrīdī pārrunātas vai atsūtas uz e-klasi |
| Pārspīlēta taisnības izjūta, var viegli ieslēgties pieaugušā, pedagoga lomā | Vienoties par stop zīmi – īpašu signālu, kad jāpārtrauc runāt. Atsevišķi atrunājiet, ka citus bērnus var labot tikai pedagogs |
| Var papildināt klases vielu ar dažādiem zinātniskiem faktiem utt. Var runāt ļoti gari un satraukties, ja viņu neklausa | Atgādināt par 4 teikumu likumu – pateikt 4 teikumus un pavaicāt, vai viņi vēlas dzirdēt vairāk.  Pateikt, ka viņu saruna tēma neinteresē, jo bērns nespēj nolasīt sarunbiedra sejas izteiksmi. |
| Var jaukties pa vidu, var runāt ar citiem reizē, neizprotot, ka nepieklājīgi pārtrauc citus. | Vienoties, ka viņam būs īpašs laiks savas vielas izklāstīšanai  Atgādināt, ka arī ir jāklausās, nevis tikai jārunā un jāstāsta par sev interesējošām lietām. |
| Neprasme sadarboties grupā. Viņš var atteikties piedalīties grupu darbā, ja bērni sēž cieši viens pie otra | Rūpīgi izvērtēt, kurā grupā viņu iesaistīt. Atsevišķi deleģēt uzdevumus, neskatoties uz to, ka iespējams, grupa jau būs vienojusies par pienākumu sadali. |
| Viegli kļūst par mobinga upuri | Uzsvērt viņa labās īpašības, neskatoties uz dīvainībām, ievērot vienlīdzīgu attieksmi, novērst sīkos vardarbības aspektus jau saknē.  Skaidrot viņam atšķirīgās uzvedības aspektus, cēloņus un sekas uzreiz pēc katras situācijas vai incidenta.  Rūpīgi izvērtēt, kā sadalīt grupās bērnus, lai viņš nepaliktu pēdējais, kas dod signālu, ka viņš ir nevēlams |
| Pārjūtīga dzirdes uztvere, ko bērni var izmantot, kaitinot viņu  Nespēj koncentrēties troksnī, tāpēc konsultāciju laikā rakstītajās ieskaitēs viņam ir ne vairāk par 4-5 ballēm. | Piedāvāt bērnam lietot austiņas kontroldarba laikā. Pārbaudes darbu laikā iespēju robežās nodrošināt maksimālu klusumu |
| Zaudēta uzmanība | Piesaistīt iespēju robežās tēmu viņa interešu jomai.  Saukt bērnu vārdā – bieži viņš visiem teikto neuztver kā adresētu sev |
| Vizuālais atbalsts – viņš aizmirst, nesaprot verbālas komandas | Ļaut izmantot tāfeli, lapas stāstītā atbalstam |
| Garlaicīgi stundās | Dot papilduzdevumus, kas viņu interesē. Sazināties, ja mums kā vecākiem jāsagatavo papilduzedvumi, viņi to labprāt izdarīs |
| Mājasdarbi būs pavirši izpildīti, pat neizpildīti. Tur nekādi atvieglojumi nav – sods ir sods | Mēs paši mājās veidojam pozitīvās motivāciju sistēmu |
| Citreiz viņam var būt informatīvais pārkairinājums. Var redzēt, kad viņam veidojas pārslodze, parādās arī acu tiki, košana rokās. | Var palūgt aiziet kaut kur, ja tas sākas stundas laikā. Informējiet, ka viņš drīkst pacelt roku un lūgt atļauju iziet. |
| Var bakstīt solabiedru | Lūdzam pārdomāt izsēdināšanas taktiku. Vissvarīgākais ir blakussēdētājs un tie, kas sēž aiz muguras un priekšā  Var palīdzēt antistresa rotaļlietas |
| Var nezināt, kā uzvesties konflikta situācijās | Būtu vērts konflikta situācijas risināt uz vietas, lai visas puses mācītos no tām. Zīmējiet situācijas, skaidrojiet.  Nepieciešama uzslava, ja redziet, ka viņš kādā konfliktsituācijā rīkojies pareizi un izskaidrojiet, ko tieši viņš pareizi izdarījis. |
| Neprasme adaptēties negaidītās situācijās, kas noved pie nevēlamas uzvedības, konfliktiem. Piemēram, pārsēšanās, pārsēdināšana | Nepieciešams iespēju robežās brīdināt par pārmaiņām, izskaidrot tās, informēt par vēlamajiem uzvedības modeļiem |